stanford-oval/wikipedia huggingface dataset:
Buckfast

Buckfast-kannan mehiläisiä hunajakennolla.
Buckfast on jalostettu tarhamehiläisrotu, jonka loi Lounais-Englannissa Buckfastin luostarin munkki Veli Adam (Adam Kehrle) mottonsa mukaan: mahdollisimman paljon hunajaa mahdollisimman vähällä työllä.
Buckfast-kannan luominen alkoi 1920-luvulla, kun Englantia koetelleiden mehiläiskuolemien seurauksena luostarin mehiläispesistä jäi henkiin vain italialaisen ja pohjoismaisen mehiläisen risteytykset.  Tämän seurauksena veli Adam alkoi perehtyä genetiikkaan ja jalostukseen.
Veli Adamin innoittajana olivat F.W.L Sladenin kokeet mustan pohjoismaisen ja italialaisen mehiläisen risteyttämiseksi vuosina 1900–1913 ja noihin aikoihin Samuel Simminsin ympäri Eurooppaa myymät risteytysemot (mahdollisesti cyprian ja carnican risteytys).
Professori Armbrusterin kirja "Bienenzuchtkunde" oli erittäin tärkeä tietolähde veli Adamin jalostyön ensimetreillä.  Adam perusti luostarin läheiselle Dartmoorin nummelle paritustarhan, jossa Buckfast-mehiläiseen risteytettiin useita muita mehiläisrotuja. Risteytyksien tarkoituksena on ollut parantaa kannan ominaisuuksia.
Risteytettyjä rotuja ovat esimerkiksi Ranskan kotoperäinen musta mehiläinen (Apis mellifera mellifera), Anatolian mehiläinen Turkista (Apis mellifera anatoliaca) ja krainilaisen mehiläisen lähisukulainen Cecropian mehiläinen Kreikasta (Apis mellifera cecropia).  Kunkin rodun liittämistä edelsi laajamittainen noin kymmenen vuotta kestänyt testaus- ja valintaohjelma.
Suurin osa risteytyskokeiluista ei koskaan johtanut kyseisen kannan liittämiseen Buckfast-mehiläisen peruskantaan. Näin kävi esimerkiksi suomalaisen Kalle Kankaanpään Teiskosta 1970-luvun alussa lähettämälle pohjoismaiselle mehiläiselle, jota Adam yritti tuloksetta risteyttää 12 vuoden ajan. Risteytyksen tarkoituksena oli parantaa Buckfastin talvehtimisominaisuuksia, mutta risteytysjälkeläisissä ilmenneen vihaisuuden takia Adam luopui hankkeesta.
Buckfast on Suomen kolmanneksi yleisin mehiläisrotu italialaisen ja krainilaisen mehiläisen jälkeen.
Aiheesta muualla

Buckfastin historiaa. Pedigree Apis.(suomeksi)
Blue Microphones

Blue Microphones (Alun perin Baltic Latvian Universal Electronics, LLC) on yhdysvaltalainen Logitechin omistama äänituotantoyhtiö, joka suunnittelee ja valmistaa mikrofoneja, kuulokkeita, äänitystyökaluja, signaaliprosessoreita ja musiikkitarvikkeita audio-alan ammattilaisille, muusikoille ja kuluttajille.
Taustaa

Blue Microphonesin perustivat vuonna 1995 yhdysvaltalainen muusikko Skipper Wise ja latvialainen äänitysinsinööri Mārtiņš Saulespurēns. Yrityksen nimi on bakronyymi ja tulee sanoista "Baltic Latvian Universal Electronics".  Yhtiön pääkonttori sijaitsee  Yhdysvalloissa Kaliforniassa Westlake Villagessa.
Mikrofoneja

Yeti USB -mikrofoni
Yeti Blackout-mikrofoni
Snowball-mikrofoni
Butten piirikunta

Butten piirikunta (engl. Butte County) on kolmen yhdysvaltalaisen piirikunnan nimi:
Butten piirikunta, Etelä-Dakota
Butten piirikunta, Idaho
Butten piirikunta, Kalifornia
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Butten piirikunta”, voi hakea sivunnimihaulla, laajalla sivunnimihaulla tai tekstihaulla.
Bárbara Micheline do Monte Barbosa

Bárbara Micheline do Monte Barbosa
Bárbara Micheline do Monte Barbosa, taiteilijanimeltään Bárbara (s. 4. heinäkuuta 1988) on brasilialainen jalkapalloilija. Hän on pelipaikaltaan maalivahti. Hän on pelannut Brasilian naisten maajoukkueessa vuoden 2019 MM-kilpailujen päättyessä 74 maaottelua. Hän kuului maansa joukkueeseen varamaalivahtina jo vuoden 2007 MM-kilpailuissa ja on pelannut olympialaisissa muun muassa Rio de Janeiron kotikisoissa 2016.
Bárbara edustaa kotimaassaan Kindermannia.
Gibraltarin kasvitieteellinen puutarha

Gibraltarin kasvitieteellinen puutarha
Gibraltarin kasvitieteellinen puutarha eli Alamedan puisto on noin kuuden hehtaarin laajuinen kasvitieteellinen puutarha Gibraltarin eteläosassa. Se perustettiin 1800-luvun alussa asukkaiden virkistäytymistä varten. Paikaksi valittiin Alamedaksi kutsuttu alue, josta oli kaivettu hiekkaa kaupungin rakentamiseen. Osa alueesta oli ollut kasvimaana jossa oli kasvatettu sotaväelle vihanneksia piiritysten aikana, osaa oli käytetty hautausmaana. Se ympäröi Grand Paraden harjoitusaluetta, jossa sotilaat suorittivat viikoittain vahdinvaihdon yli sadan vuoden ajan. Alameda tulee espanjankielen sanasta alamo, joka tarkoittaa hopeapoppelia. Näitä kasvoi aikoinaan Grand Paraden varrella. Puisto pääsi melko huonoon kuntoon 1970-luvulla, mutta 1991 aloitettiin sen kunnostamisprojekti, jonka yhteydessä puistosta tehtiin kasvitieteellinen puutarha. Sen tavoitteisiin kuuluu esitellä Gibraltarin alueen omien lajien lisäksi erilaisia mehikasveja ja kasveja välimerenilmastosta eri puolilta maailmaa, jakaa tietoa ja edistää kasvien ja niiden elinympäristön suojelua.
Monet puutarhan lajeista on tuotu entisistä Brittiläisen imperiumin maista kuten Australiasta ja Etelä-Afrikasta, joihin Gibraltarilla on ollut aikoinaan tiiviit meriyhteydet. Lajien määrä on kasvanut suuresti vuoden 1991 jälkeen.
Puiston perustamisesta määrännyt kuvernööri George Don tilasi sinne myös kaksi muistomerkkiä. Ensimmäinen pystytettiin vuonna 1815 kuvernööri George Augustus Eliottin kunniaksi. Alkuperäisen puusta kaiverretun patsaan tilalle vaihdettiin vuonna 1858 pronssinen rintakuva, joka sijoitettiin marmoripylvään päähän. Patsaan ympärille on aseteltu neljä haupitsia 1700-luvulta.
Wellingtonin herttuan rintakuva paljastettiin vuonna 1819. Puistossa on myös ulkoilmateatteri, matkamuistomyymälä ja entinen puutarhurin asuintalo, 1600-luvun kivirakennus, jossa on nykyisin Gibraltarin luonnosta kertova näyttely.
Puiston kaakkoisosassa on pieni eläintarha. Se sai alkunsa Gibraltarin tullin takavarikoimista uhanalaisista eläimistä, joita oli yritetty salakuljettaa lemmikeiksi.
Aiheesta muualla

Kuvia tai muita tiedostoja aiheesta Gibraltarin kasvitieteellinen puutarha Wikimedia Commonsissa
Guerrino De Luca

Guerrino De Luca vuonna 2007.
Guerrino De Luca on Logitechin hallituksen entinen puheenjohtaja (2008–19). Hän toimi yhtiön toimitusjohtajana vuodesta 1998 vuoteen 2008. Hän oli Worldwide Marketing Apple Computer Inc'in vara­toimitus­johtajana vuonna 1997. Hän on nostanut Logitech uusiin korkeuksiin ja menestykseen, koska oheislaitteiden valmistaja. Yksi hänen tärkeimmistä saavutuksistaan oli Webcamin valmistuksen osto Connectixilta.
De Luca on kotoisin Italiasta ja on opiskellut insinööriksi Rooman yliopistossa. Nykyään hän asuu San Franciscosa. Hänen entinen vaimonsa on nimeltään Daniela, ja hänellä on kaksi tytärtä, Ottavian ja Chiara.
Bonnie Lou

Bonnie Lou vuonna 1972
Mary Jo Kath, taiteilijanimeltään Bonnie Lou (27. lokakuuta 1924 Towanda, Illinois – 8. joulukuuta 2015 Cincinnati, Ohio) oli yhdysvaltalainen rock ’n’ roll- ja countrylaulaja. Hän kuuluu Rockabilly Hall of Fameen.
Lou, joka oli jo aiemmin luonut huomattavan radiouran, nousi maineeseen levyttävänä artistina 1950-luvulla. Menestyssinglejä olivat ”Seven Lonely Days”, ”Tennessee Big Walk” ja ”Daddy-O”; musiikkia syntyi myös yhteistyössä Rusty Yorkin kanssa.
Uraansa televisiossa jatkanut Lou pääsi mukaan juontamaan Paul Dixon Show’ta. Vaikka hän vetäytyi hiljalleen, häneltä ilmestyi kokoelmalevy vielä vuonna 2000.
Boney M.

| Boney M>  |
| --- | --- |
 Boney M. Haarlemissa vuonna 1991.
Tiedot
Toiminnassa:  1975–1986  1987–1989
Tyylilaji:  disko, pop, reggae
Kotipaikka:  Saksa
Laulukieli:  englanti
Jäsenet:  Liz Mitchell   Maizie Williams   Marcia Barrett  
Entiset jäsenet:  Bobby Farrell   Reggie Tsiboe  
Levy-yhtiö:  Atlantic   Hansa   Sony  
Infobox OKNimi-testi OK: 
Boney M. oli saksalainen diskoyhtye, joka saavutti listamenestystä 1970-luvun lopulla Euroopassa ja Britanniassa. Yhtyeen perusti saksalainen levytuottaja Frank Farian, ja alkuperäisen kokoonpanon jäsenet olivat karibialaisia.
Historia

Kun saksalainen levytuottaja Frank Farian oli äänittänyt singlensä ”Baby Do You Wanna Bump?”, hän perusti Boney M.:n promotoimaan kappaletta. Yhtyeeseen otettiin esiintymään neljä Saksassa sessiolaulajina työskennellyttä karibialaista: Marcia Barrett (s. 1948), Liz Mitchell (s. 1952), Maizie Williams (s. 1951) ja Bobby Farrell (1949–2010). Liz Mitchell ja Marcia Barrett lauloivat yhtyeen levyillä naisäänet, ja miesäänen lauloi Frank Farian. Livetilanteissa Bobby Farrell lauloi itse miesäänen.
Boney M. julkaisi vuosien 1977–1979 aikana useita singlehittejä, kuten ”Daddy Cool”, ”Sunny”, ”Ma Baker”, ”Belfast”, ”Rasputin”, ”Mary’s Boy Child” / ”Oh My Lord”, ”Painter Man” ja ”Hooray! Hooray! It’s a Holi-Holiday”. Yhtyeen suurin menestyssingle oli ”Rivers of Babylon” / ”Brown Girl in the Ring” (1978), joka nousi Britanniassa kaikkien aikojen toiseksi myydyimmäksi singleksi ja oli myös yhtyeen ainoa hitti Yhdysvalloissa. Myös yhtyeen albumit Nightflight to Venus ja Oceans of Fantasy nousivat Britannian listaykköseksi. Yhtye oli ensimmäinen Neuvostoliitossa ennen perestroikaa esiintynyt pop-yhtye syyskuussa 1978. Hittiä ”Rasputin” ei saatu esittää sen sanoituksen vuoksi. 1980-luvulle tultaessa suurin diskobuumi oli kuitenkin ohi, ja samalla myös Boney M:n suosio alkoi laskea.
Farrell erotettiin yhtyeestä vuonna 1981 ja hänen tilalleen tuli Reggie Tsiboe. Farrell palasi yhtyeeseen vuonna 1985, mutta yhtye hajosi jo seuraavana vuonna. Yhtye palasi sen jälkeen vuonna 1988 väliaikaisesti yhteen promotoidakseen remix-kokoelma-albumia, mutta Mitchell siirtyi Farianin perustamaan kilpailevaan versioon, jossa Tsiboe jo lauloi. Tästä seuranneen oikeuden päätöksen mukaan kaikki neljä alkuperäistä jäsentä saivat esiintyä Boney M.:n nimellä, mutta nimen yhteydessä oli käytettävä selkeää lisäystä, joka identifioi mistä tai kenen kokoonpanosta on kyse, esimerkiksi ”Boney M. – Featuring Liz Mitchell”, ”Boney M. – Featuring Maizie Williams”, ”Boney M. – Featuring Bobby Farrell”. Pelkän ”Boney M”. -nimen oikeudet ovat tuottaja Frank Farianilla. Vuonna 1990 Farian tunnusti Mitchellin ”Boney M. – Featuring Liz Mitchell.” -kokoonpanon ”viralliseksi” versioksi.
Vuonna 1994 Boney M.:n nimellä esiintyi kolme yhtyettä. Farian ja Liz Mitchell julkaisivat vuonna 2017 Boney M.:n nimellä joulualbumin World Music for Christmas.
Erilaisia Boney M. -kokoonpanoja on esiintynyt Suomessa, muun muassa 26. kesäkuuta 2009 Kuopion viinijuhlilla ja 10. heinäkuuta 2010 Lahden Yöt -festivaalilla. Alkuperäinen kokoonpano on esiintynyt Suomessa vain kahdesti. Molemmat esiintymiset tapahtuivat vuonna 1989, ja ne olivat osa Greatest Hits of All Times Vol. 1- ja Vol. 2 -kokoelmien promootiokiertuetta.
Jäsenet

Marcia Barrett (1975–)
Liz Mitchell (1976–)
Bobby Farrell (1975–1982, 1984–2010; kuoli 2010)
Maizie Williams (1975–)
Reggie Tsiboe (1982–1990)
Diskografia > Studioalbumit

Take the Heat off Me (1976)
Love for Sale (1977)
Nightflight to Venus (1978)
Oceans of Fantasy (1979)
Boonoonoonoos (1981)
Christmas Album (1981)
Ten Thousand Lightyears (1984)
Eye Dance (1985)
Diskografia > Kokoelmia

The Magic of Boney M. – 20 Golden Hits (1980)
Kalimba De Luna – 16 Happy Songs (1984)
Gold: 20 Super Hits (1992)
The Magic of Boney M. (2006)
Aiheesta muualla

Kuvia tai muita tiedostoja aiheesta Boney M. Wikimedia Commonsissa
Marcia Barrettin viralliset kotisivut (englanniksi)
Liz Mitchellin viralliset kotisivut (englanniksi)
Maizie Williamsin viralliset kotisivut (englanniksi)
Gong Yoo

| Gong Yoo |
| --- | --- |

Henkilötiedot
Syntynyt: 10. heinäkuuta 1979 (ikä 45) Busan, Korean tasavalta
Ammatti:  näyttelijä
Näyttelijä
Aktiivisena:  2001–
 Nimikirjoitus
Aiheesta muualla
IMDb 
Gong Ji-cheol (hangul: 공지철; hanja: 孔地哲, s. 10. heinäkuuta 1979 Busan, Korean tasavalta), taiteilijanimeltään Gong Yoo (hangul: 공유; hanja: 孔劉; uudistettu latinisaatio: Gong Yu) on korealainen näyttelijä.
Bánovce nad Bebravou

| Bánovce nad Bebravou |
| --- | --- |
 Logo
 Bánovce nad Bebravou
 Koordinaatit: 48°43′08″N, 18°15′14″E 
Valtio:   Slovakia
Alue (kraj):  Trenčínin alue
Piiri:  Bánovce nad Bebravou
Hallinto:  
 – Kaupunginjohtaja:  Stanislav Šiko
Pinta-ala:  
 – Kokonaispinta-ala:  26,5 km²
Korkeus:  209 m
Väkiluku (2019):  17 750
 – Väestötiheys:  669 as./km²
Aikavyöhyke:  UTC+1
 – Kesäaika:  UTC+2
Postinumero:  957 01
Suuntanumero(t):  +421-38
 
 www.banovce.sk 
Infobox OKVirheellinen NIMI-arvo: 
Bánovce nad Bebravou (saks. Banowitz, unk. Bán) on kaupunki Trenčínin alueella, Slovakiassa, maan luoteisosassa. Kaupunki on 25 km:n päässä Prievidzasta, 30 km Trenčínistä  ja 50 km:n päässä Nitrasta.
Kaupungin pinta-ala on 26,5 km². Siellä oli noin 17 800 asukasta vuoden 2019 arvioiden mukaan. Vuoden 2001 väestönlaskennan mukaan asukkaista 97% oli slovakkeja; vähemmistöryhmiä olivat  romaanit (1,4%) ja tšekit (0,7%). Uskonnoltaan 73,9% ilmoitti olevansa roomalaiskatolilaisia ja 11,3% luterilaisia. 11,5% ei ilmoittanut mitään uskontoa.
Aiheesta muualla

Viralliset kotisivut
Kirkko Bánovce nad Bebravoussa
Gibraltarin kansanäänestys suvereniteetista 1967

Auto, joka on maalattu juhlistamaan kansanäänestyksen tulosta.
Gibraltarin kansanäänestys suvereniteetista järjestettiin 10. syyskuuta 1967. Sen taustalla olivat Espanjan vaatimukset Gibraltarin liittämisestä itseensä. Britannia oli samaan aikaan purkamassa siirtomaahallintoaan ja antoi kansanäänestyksellä gibraltarilaisille mahdollisuuden päättää liittymisestä Espanjaan. Lähes kaikki äänestäjät halusivat pysyä Britannian hallinnossa.
Tausta

Toisen maailmansodan jälkeen Francisco Francon johtama Espanja alkoi jälleen vaatia Gibraltaria itselleen. Espanja rajoitti muun muassa pääsyä Gibraltariin, mutta Britannia ja Espanja kävivät silti vuosien 1954–1963 aikana useita keskusteluita niemimaan kohtalosta. Espanja vei syyskuussa 1963 asian YK:n kolonisaation purkamista käsittelevään komissioon, joka oli jo vaatinut Britannialta raporttia viimeisistä siirtomaistaan. Britannian siirtomaapolitiikasta oli tässä vaiheessa muodostunut melko liberaali, ja se oli jo antanut useiden vanhojen siirtomaidensa itsenäistyä.
Britannia ja Espanja vetosivat molemmat YK:n komitean edessä päätöslauselmaan 1514. Espanja vaati sen nojalla Gibraltaria itselleen, sillä piti sitä keskeisenä osana Espanjan maita. Britannian mielestä jokaisella kansalla oli oikeus itsehallintoon. Gibraltarilaispoliitikko Joshua Hassan väittikin puheessaan, että gibraltarilaisilla on oma erityinen kulttuurinsa ja identiteettinsä, eikä mikään maa voi ottaa Gibraltaria omakseen. YK:n komitea ei päässyt asiasta yksimielisyyteen, mutta uudessa tapaamisessa syyskuussa 1964 se antoi lauselman, jossa se ehdotti, että Britannia ja Espanja toimisivat päätöslauselmaan 1514 kuudennen pykälän mukaan. Pykälä takasi jokaiselle valtiolle alueellisen yhtenäisyyden. Päätöstä pidettiin voittona Espanjassa, mutta Britannia ilmoitti pian, että se aikoo pysyä Gibraltarin tukena.
YK:n siirtomaakomitea vastusti lisäksi lausunnossaan kansanäänestyksen järjestämistä. Britannian edustaja Hugh Foot ilmoitti kuitenkin, että kansanäänestys tullaan äänestämään, vaikka YK ei sitä tukenutkaan. Hassan kutsui YK:n päätöstä ”käsittämättömäksi”, ja se herätti laajaa närkästystä Gibraltarilla. Britannia päättikin järjestää kansanäänestyksen, ja sitä pidettiin Britannialta Gibraltarin itsehallinnon tunnustamisena.
Äänestys

Kansanäänestys pidettiin 10. syyskuuta 1967. Äänestyksessä oli kaksi vaihtoehtoa. Gibraltarilaisilla oli joko mahdollisuus hyväksyä Espanjan 18. toukokuuta 1966 tekemä ehdotus ja siirtyä Espanjan hallintaan tai säilyttää nykyinen yhteys Britanniaan ja saada paikallinen hallintokoneisto. Äänestys päättyi brittihallinnon kannattajien ylivoimaiseen voittoon, sillä 12 762 rekisteröityneestä äänestäjästä 12 138 äänesti Espanjaan liittymistä vastaan ja vain 44 sen puolesta. Äänestysprosentti oli ollut 95,46.
Kansainyhteisön vaalitarkkailijat ilmoittivat 6. lokakuuta, että äänestys oli järjestetty reilusti ja asianmukaisesti. Lisäksi tarkkailijoiden mukaan gibraltarilaisilla oli ollut riittävät mahdollisuudet ilmaista vapaasti mielipiteitään. Tarkkailuryhmä oli ollut 11 päivää Gibraltarilla ja vieraillut vaalipäivänä jokaisella äänestyspisteellä.
| vaihtoehto | äänet | % äänistä |
| --- | --- | --- |
| liittyä Espanjaan | 44 | 0,36% |
| Pitää yhteys Britanniaan ja saada paikallinen hallintokoneisto | 12 138 | 99,19% |
| hylättyjä äänilippuja | 55 | 0,45% |
| yhteensä | 12 237 | 100% |
Devil’s Gap Roadin rappusissa on ollut Britannian lippu maalattuna kansanäänestyksestä lähtien.
Buckeye (Arizona)

| Buckeye |
| --- | --- |
 Monroe Avenue Buckeyen historiallisessa keskustassa.

 Koordinaatit: 33°22′14″N, 112°35′27″W 
Valtio:  Yhdysvallat
Osavaltio:   Arizona
Piirikunta:  Maricopa
Hallinto:  
 – Pormestari:  Jackie M. Meck
Pinta-ala:  
 – Kokonaispinta-ala:  971,9 km²
Korkeus:  265 m
Väkiluku (2018):  74 370
 – Väestötiheys:  76,5 as./km²
Aikavyöhyke:  UTC-7
 
 www.buckeyeaz.gov 
Infobox OKVirheellinen NIMI-arvo: 
Buckeye on kaupunki Maricopan piirikunnassa Arizonan osavaltiossa Yhdysvalloissa. Se kuuluu Phoenixin metropolialueeseen. Vuoden 2018 arvion mukaan siellä asui 74 370 asukasta. Vuosina 2010–2018 väkiluku nousi 46,2 prosenttia. Kaupungin pinta-ala on 971,9 neliökilometriä.
Kuvia kaupungista

Buckeye ilmasta nähtynä.
Buckeye Union High School.
Verradon kaupunginosan pääkatu.
Aiheesta muualla

Kuvia tai muita tiedostoja aiheesta Buckeye (Arizona) Wikimedia Commonsissa
Blind Stare

Blind Stare on suomalainen melodista death metallia soittava yhtye. Sen perustivat Anders Öström, Heikki Raisio ja Henry Valkonen Turussa vuonna 1999.
Jäsenet

| --- | --- |
 Nykyinen kokoonpano Eino Tuominen – laulu  Anders Öström – kitara  Jaakko Lehtinen – kitara  Tuomas Riihimäki – kosketinsoittimet  Timo Palokankare – rummut  Ossi Elonen – basso :  Entiset jäsenet Heikki Raisio – kitara  Henry Valkonen – rummut  Tuomas Kant – basso  Zacharias E. Aarnio – kosketinsoittimet  Kalle Lahti – basso
Diskografia

Symphony of Delusions (2005,  Arise Records)
The Dividing Line (2012,  Inverse Records)
EP:t
The Reborn Genius (2004,  omakustanne)
Collapsing Dreamworlds (2002)
Demo 2002 (2002)
Ender (2002)
Once a True Story (2003)
Promo 2009 & Demo 2009 (2009)
Aiheesta muualla

Blind Staren virallinen kotisivu
Gong Hyo-jin

| Gong Hyo-jin |
| --- | --- |

Henkilötiedot
Syntynyt: 4. huhtikuuta 1980 (ikä 44) Soul, Korean tasavalta
Ammatti:  näyttelijä
Näyttelijä
Aktiivisena:  1999–
Aiheesta muualla
IMDb
Gong Hyo-jin (hangul: 공효진, s. 4. huhtikuuta 1980 Soul, Korean tasavalta) on korealainen näyttelijä. Hänet tunnetaan parhaiten pääroolistaan elokuvassa Crush and Blush (2008), sekä suosituista televisiosarjoista Sang Doo! Let's Go to School (2003), Thank You (2007), Pasta (2010), The Greatest Love (2011), Master's Sun (2013), It's Okay, That's Love (2014), The Producers (2015), Don't Dare to Dream (2016) ja When the Camellia Blooms (2019).
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Gong Hyo-jin
Gong Runbo

Gong Runbo (kiin. 宫润伯) oli sarjamurhaaja, joka murhasi kuusi lasta Heilongjiangin maakunnassa Kiinassa tehtyään heille seksuaalista väkivaltaa. Uhrit olivat 9–16-vuotiaita. Gong vei surmaamansa lapset kadulta ja Internet-kahvilasta vuokra-asunnolleen Jiamusissa maaliskuun 2005 ja helmikuun 2006 välisenä aikana; lisäksi hän hyväksikäytti viittä muuta 12–13-vuotiasta.
Gong joutui pidätetyksi 28. helmikuuta. Kiinnisaamiseen johti hänen asunnostaan paenneen pojan poliisille tekemä ilmoitus. Gong tavoitettiin nettikahvilasta, ja hänen kotoaan löydettiin mätäneviä ruumiita sekä lasten vaatteita. Hän myönsi syyllisyytensä ja sai kuolemantuomion. 33-vuotias Gong teloitettiin 31. joulukuuta 2006.
Gong oli jo ennen murhia syyllistynyt raiskaukseen ja istunut vankeudessa kahdeksan vuotta lokakuusta 1996 alkaen.
Glen Salmon

| Mitalit | Mitalit | Mitalit |  |
| --- | --- | --- | --- |
|  Glen Salmon |  Glen Salmon |  Glen Salmon |  |
Maa:   Etelä-Afrikka
Miesten jalkapallo
| AM-kilpailut  | AM-kilpailut  | AM-kilpailut  |  |
|  Pronssia | Ghana jaNigeria 2000 | Jalkapallo |  |
Glen George Salmon (s. 24. joulukuuta 1977 Harare, Zimbabwe) on zimbabwelaissyntyinen mutta Etelä-Afrikkaa edustava jalkapalloilija. Seuratasolla hän edustaa eteläafrikkalaista Supersport Unitedia.
Pääsarjatasolla Salmon on edustanut Supersport Unitedin lisäksi Alankomaissa NAC Bredaa ja FC Groningenia sekä Kreikan Superliigassa PAOK Salonikia. Alemmilla tasoilla hän on pelannut Chiltern Parkissa, Christian Brothers Collegessa, Boksburg FC:ssä ja Alberton FC:ssä.
Euroopassa Salmon pelasi vuosina 1999–2008.
Aiheesta muualla

Salmon Voetbal International -tietokannassa (hollanniksi)
Salmon Soccerbase-tietokannassa (englanniksi)
Salmon Weltfussball-tietokannassa (saksaksi)
Salmonin tilastoja (hollanniksi)
Etelä-Afrikan joukkue – Jalkapallon AM-kilpailut 2000
1 Vonk |
2 Khomane |
3 Schoeman |
4 Radebe |
5 Fish |
6 Salmon |
7 Fortune |
8 Mngomeni |
9 Bartlett |
10 Moshoeu |
11 Mkhalele |
12 Lekoelea |
13 Issa |
14 Ndlanya  |
15 Mudau |
16 Tlale |
17 Nomvete |
18 Bapela |
19 Ngobe |
20 Shai |
21 Tinkler |
22 Arendse |
Valmentaja Moloto
Børge Raahauge Nielsen

| Mitalit> Maa:   Tanska.Miesten soutu. Olympialaiset  | Mitalit> Maa:   Tanska.Miesten soutu. Olympialaiset  | Mitalit> Maa:   Tanska.Miesten soutu. Olympialaiset  | Maa:   Tanska> Miesten soutu. |
| --- | --- | --- | --- |
|  Pronssia | Lontoo 1948 | perämiehellinen nelikko |  |
Børge Daniel Raahauge Nielsen (26. maaliskuuta 1920 Køge – 5. lokakuuta 2010 Odense) oli tanskalainen soutaja ja olympiamitalisti. Hän kilpaili vuoden 1948 kesäolympialaisissa Lontoossa ja oli siellä mukana saamassa pronssia miesten perämiehellisessä nelikossa.
Báos

Báoksen saari.
| --- | --- |
Muut nimet:  Ágios Geórgios (Άγιος Γεώργιος)
Sijainti:  37°26′34″N, 25°18′20″E, Mýkonos Mýkonos, Etelä-Egean saaret Kreikka
Saariryhmä:  Kykladit
Merialue:  Egeanmeri, Välimeri
Korkein kohta:  16  m 
Pinta-ala:  0,077 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Báos (kreik. Μπάος) eli Ágios Geórgios (Άγιος Γεώργιος) on pieni Kreikan saari, joka kuuluu Kykladien saariryhmään ja sijaitsee Mýkonoksen saaren länsirannikolla Mýkonoksen kaupungin edustalla. Saaren pinta-ala on noin 0,077 neliökilometriä ja se on asumaton (vuonna 2011). Hallinnollisesti Báos kuuluu Mýkonoksen kuntaan, Mýkonoksen alueyksikköön ja Etelä-Egean saarten alueeseen. Saarella on Pyhälle Georgiokselle (Ágios Geórgios) omistettu kirkko, josta se on saanut toisen nimensä. Báoksen luoteispuolella sijaitsee Kávouraksen saari.
Báoksen Pyhän Georgioksen (Ágios Geórgios) kirkko.